bluuebunny/crossref_metadata_2025 huggingface dataset:
การออกแบบและการจำลองกระบวนการการกำจัดน้ำปนเปื้อนในโรงกลั่นน้ำมันโดยระบบสตริปปิง (โปรแกรมคอมพิวเตอร์)
Authors:   , อุษณีย์กนก สาธิกา
Published: February 2025

โดยปกติแล้วโรงงานจะมีน้ำปนเปื้อนปริมาณมาก ดังนั้นระบบบำบัดน้ำปนเปื้อนจึงเป็น กระบวนการที่สำคัญ งานวิจัยนี้พยายามที่จะจำลองกระบวนการที่สามารถแยกสารปนเปื้อนและเป็น กระบวนการที่เหมาะสมเพื่อให้ได้น้ำสะอาด ซึ่งสามารถนำกลับไปใช้เพื่อเพิ่มประสิทธิภาพและลด ค่าใช้จ่ายในกระบวนการ งานวิจัยนี้ใช้โปรแกรม Aspen Plus V.9 ในการจำลองกระบวนการและทำ ให้กระบวนการที่ซับซ้อนง่ายขึ้น น้ำปนเปื้อนมีส่วนประกอบหลักก็คือ ไฮโดรเจนซัลไฟด์ แอมโมเนีย และโซเดียมคลอไรด์ปริมาณเล็กน้อย วัตถุประสงค์ของงานวิจัยนี้คือออกแบบกระบวนการทางเลือก เพื่อเปรียบเทียบกับกระบวนการพื้นฐาน โดยออกแบบกระบวนการกำจัดน้ำปนเปื้อนให้เป็นไปตาม ข้อกำหนดความบริสุทธิ์ของน้ำสะอาดหลังจากผ่านการบำบัด โดยความเข้มข้นของไฮโดรเจนซัลไฟด์ ไม่เกิน 10 ส่วนในล้านส่วน และแอมโมเนียไม่เกิน 100 ส่วนในล้านส่วน ในน้ำสะอาด และ เปรียบเทียบในแง่ของความต้องการของพลังงานทั้งหมดในกระบวนการและทางเศรษฐศาสตร์ จาก งานวิจัยการออกแบบกระบวนการกำจัดน้ำปนเปื้อนแบบบีบอัดไอพร้อมกับแยกอัตราการไหลสามารถ ลดความต้องการของพลังงานทั้งหมดประมาณร้อยละ 35 เมื่อเทียบกับการออกแบบพื้นฐาน และเมื่อ เปรียบเทียบค่าทางเศรษฐศาสตร์แม้ว่าต้นทุนการผลิตแรกเริ่มของการออกแบบกระบวนการกำจัดน้ำ ปนเปื้อนแบบบีบอัดไอพร้อมกับแยกอัตราการไหลมากกว่าการออกแบบพื้นฐาน อย่างไรก็ตาม ค่าใช้จ่ายรายปีทั้งหมดมีค่าลดลงประมาณร้อยละ 70 เมื่อเทียบกับการออกแบบพื้นฐาน เนื่องจากมี การตัดส่วนของสาธารณูปโภคร้อนและเย็นของสตริปเปอร์โดยใช้การบีบอัดไอแทน จากงานวิจัยค่า ความดันส่วนบนของสตริปเปอร์ที่ 1.9 บาร์ เป็นสภาวะการดำเนินการที่เหมาะสมที่สุด
ลักษณะเฉพาะและธรณีเคมีของแหล่งแร่เหล็ก-ทองแดงเขาทับควาย จังหวัดลพบุรี
Authors:   , รอดท่าไม้ ภัทรพล
Published: February 2025

การศึกษาลักษณะพิเศษและธรณีเคมีของแหล่งแร่เหล็ก-ทองแดง เขาทับควาย จังหวัดลพบุรีแบ่งเป็น 2 วิธีคือ 1.ศึกษาโดยศิลาวรรณาและวิเคราะห์องค์ประกอบด้วยเครื่อง EPMA โดยมีตัวอย่างคือหินท้องที่ หินแทรกซ้อน และสินแร่ โดยนำตัวอย่างไปทำ polish mount และ thin-section เพื่อหาองค์ประกอบแร่และเปรียบเทียบกับตำแหน่งที่เก็บตัวอย่าง ทำให้ทราบว่าเป็นแหล่งแร่เหล็กที่เกิดแบบ skarn 2.ศึกษาทางเคมี โดยนำตัวอย่าง หินท้องที่ หินทิ้ง หินแทรกซ้อน และสินแร่ นำไปทดลองการชะละลายด้วยวิธี Microwave total digestion แล้วนำไปวิเคราะห์หาธาตุโลหะหนักด้วยเครื่อง Inductively coupled plasma mass spectrometry (ICP-OES)พบว่า ค่าความเข้มข้นโดยเฉลี่ยของหินที่เลือกนำไปวิเคราะห์ทั้ง 12 ตัวอย่าง โดยแบ่งเป็นหินท้องที่ 1 ตัวอย่าง หินทิ้ง 7 ตัวอย่าง หินแทรกซ้อน 1 ตัวอย่าง และสินแร่ 3 ตัวอย่าง จากผลการตรวจหาปริมาณโลหะหนักด้วยเครื่อง ICP-OES ทำให้เราทราบว่า หินท้องที่พบธาตุโลหะหนักที่เกินค่ามาตรฐาน คือ สารหนู (As) โครเมียม (Cr) ทองแดง (Cu) และแมงกานีส (Mn) ที่มีค่าเกินมาตรฐานคุณภาพน้ำในแหล่งน้ำผิวดิน ปริมาณของสารหนู (As) เกินในตัวอย่าง หินทิ้ง หินท้องที่ และสินแร่ ปริมาณโครเมียม (Cr) เกินในตัวอย่างหินทิ้ง ปริมาณทองแดง (Cu) เกินในตัวอย่างสินแร่ หินทิ้ง และหินแทรกซ้อน และปริมาณแมงกานีส (Mn) เกินในตัวอย่าง สินแร่ ดังนั้นควรเฝ้าระวังโลหะหนักที่เกินค่ามาตรฐานที่ได้กล่าวไว้เบื้องต้น และสามารถจัดเก็บดูแล หินท้องที่ หินทิ้ง หินแทรกซ้อนและสินแร่ตามลำดับได้อย่างถูกต้อง อย่างไรก็ตามโครงงานวิจัยนี้สามารถนำไปสู่การวางแผนการจัดการจัดเก็บหินท้องที่ หินทิ้ง หินแทรกซ้อนและสินแร่ ที่สมัยก่อนได้จากการทำเหมืองและไม่มีการจัดเก็บที่ดีพอ เพื่อในอนาคตมีการวางแผนการจัดการกับปัญหาดังกล่าวที่จะตามมาอาจจะส่งผลต่อชุมชนและสิ่งแวดล้อมบริเวณรอบเหมืองเก่า
แอปพลิเคชันช่วยในการตรวจสอบคุณภาพสำหรับกระบวนการก่อสร้าง (ระบบส่วนหน้าบ้าน)
Authors:   , วงษาเนาว์ คีตาภัทร
Published: February 2025

ปัจจุบันบริษัทอุตสาหกรรมก่อสร้างต่าง ๆ ใช้การสื่อสารผ่านแอปพลิเคชัน LINE เป็นหลัก และเนื่องจากการสื่อสารผ่านแอปพลิเคชัน LINE เป็นการสื่อสารที่เป็นกลุ่มขนาดใหญ่อาจจะเกิดปัญหาที่ตามมาได้ ซึ่งปัญหาส่วนใหญ่ที่มักเกิดได้แก่ การเกิดปัญหาในการอ่านข้อความแล้วมีสื่อสารผิดบุคคล หรือการสื่อสารแล้วผู้รับสารไม่ได้รับสาร ไม่มีบุคคลตอบรับสารหรืองานจากผู้ส่งสาร ผู้จัดทำจึงได้เล็งเห็นถึงปัญหาดังกล่าว และพัฒนาแอปพลิเคชันช่วยในการตรวจสอบคุณภาพสำหรับกระบวนการก่อสร้าง ในระบบส่วนหน้าบ้าน เพื่อที่จะแก้ปัญหาการสื่อสารที่ผิดพลาดต่าง ๆ โดยผู้จัดทำมีการเก็บความต้องการของผู้ใช้งานจากบริษัทอุตสาหกรรมต่าง ๆ จำนวน 5 ครั้ง โดยแบ่งออกเป็น สำนักวิจัยและพัฒนาทางกรมทางหลวง 1 ครั้ง บริษัท Team built CO., LTD. 2 ครั้ง และ บริษัท ปริญสิริ จำกัด (มหาชน) 2 ครั้ง และนำผลสรุปของความต้องการของผู้ใช้งานทั้งหมดมาวิเคราะห์ฟังก์ชันที่เป็นประโยชน์ต่อผู้ใช้งาน เมื่อได้ผลสรุปความต้องการของผู้ใช้งานแล้ว ผู้จัดทำจะออกแบบส่วนต่อประสานผู้ใช้ด้วยโปรแกรม Adobe XD เพื่อให้ผู้ใช้งานเห็นภาพ Prototype ของแอปพลิเคชัน และนำ Prototype มาติดตามข้อเสนอแนะกับผู้ใช้งานจริงอีกครั้ง เมื่อได้ Prototype ที่ปรับแก้สมบูรณ์แล้ว จากนั้นจะนำ Prototype มาเป็นแบบในการเขียนแอปพลิเคชัน โดยแอปพลิเคชันเขียนในรูปของภาษาจาวาสคริปต์ด้วยโปรแกรม VScode ผ่าน Framework ที่มีชื่อว่า React Native และ Expo ซึ่งเป็น Framework สำหรับภาษาจาวาสคริปต์ ที่สามารถทำให้แอปพลิเคชัน ใช้งานได้ทั้งระบบปฏิบัติการ IOS และ Android ภายหลังจากการพัฒนาแอปพลิเคชัน ผู้จัดทำยังมีการติดตามอัปเดตความคืบหน้า และผลตอบรับกับผู้ใช้งานจริง โดยมีการนำแอปพลิเคชันไปให้ผู้ใช้งานทำการทดสอบจริง ซึ่งผู้ใช้งานจริงประกอบไปด้วยตำแหน่ง Project Manger และ Foreman จากบริษัท Team built CO., LTD และ บริษัท ปริญสิริ จำกัด (มหาชน) จำนวนทั้งสิ้น 13 คน ซึ่งผลจากการทดสอบ ได้ผลตอบรับที่น่าพึงพอใจ
Dynamics of Carbon Dioxide Concentrations: Measurements and Simulation of a University Classroom
Authors:   , Sukprasert Supitcha
Published: February 2025

Indoor CO₂ concentrations in classrooms in a school or a university tend to be in a high range which affects student’s cognitive performance. Several models for simulating the dynamics of CO₂ concentrations are developed to optimize the concentrations in the classroom. This study aimed to thoroughly evaluate two simplified modeling choices for numerical simulation of CO₂ concentrations in the classroom, including Teleszewski & Gładyszewska-Fiedoruk’s model and CIBSE AM 10 model. In this study, the real-time input method and fixed input method were both evaluated using the measured data at one-minute intervals from the selected classroom in the General Science Building, Faculty of Science, Chulalongkorn University, Thailand, during January to February 2020. The best performing model was then used to suggest suitable numbers of occupants for certain time spent in the classroom. The Teleszewski & Gładyszewska-Fiedoruk’s model and CIBSE AM 10 model perform well when employing the real-time input method (R² = 0.9965 ± 0.0028, 0.9912 ± 0.0072 respectively) while being unreliable with the fixed input method (R² = -2.7768 ± 5.2673, -20.9980 ± 22.4243 respectively). However, the real-time input method is not practical since the process to measure the CO₂ concentration every minute is tedious. Hence, the fixed input method is leveraged for simulation with the Teleszewski & Gładyszewska-Fiedoruk’s model which yields better performance than the CIBSE AM 10 model in both input methods. Moreover, the model could be further improved based upon residual modeling which resulted in the best predictive performance at 60 minutes (R² = 0.7547 ± 0.1631). The simulations suggest that the classroom should contain no more than to support a 60-minute study before taking a break when assumed no air ventilation before the class. A suitable number of occupants could be raised if the air ventilation is performed before the class begins.
การพัฒนาอุปกรณ์เพื่อกำจัดฝุ่นละออง และมลพิษทางอากาศ
Authors:   , รอดรังนก เสริมสุข
Published: February 2025

มลพิษทางอากาศเป็นปัญหาสำคัญอย่างหนึ่งที่เกิดขึ้นในประเทศหลาย ๆ ประเทศ รวมถึงประเทศไทยที่ต้องรับมือกับปัญหาฝุ่นละออง โดยเฉพาะฝุ่นละอองขนาดเล็ก ขนาด 10 และ 2.5 ไมครอน ซึ่งก่อให้เกิดความเป็นอันตรายต่อสุขภาพ ปัญหาเหล่านี้มีแนวโน้มที่จะขยายตัวและรุนแรงเพิ่มขึ้น ดังนั้นในงานวิจัยพัฒนาเครื่องฟอกอากาศ โดยใช้แผ่นกรองอากาศจากยางธรรมชาติเพื่อกำจัดฝุ่นละอองและแก๊สคาร์บอนไดออกไซด์ แผ่นกรองอากาศจากยางธรรมชาติร่วมกับซิลิกาดัดแปรพื้นผิวด้วยสารประกอบแอมีน เพื่อเพิ่มพื้นที่ผิวและประสิทธิภาพในการดักจับแก๊สคาร์บอนไดออกไซด์ แผ่นกรองยางธรรมชาติที่ใช้ทดสอบในงานวิจัยมี 4 ชนิด ได้แก่ แผ่นกรองยางแบบไม่เจาะรู (ชนิด A) แผ่นกรองยางแบบเจาะรู (ชนิด B) แผ่นกรองยางผสมซิลิกาแบบเจาะรู (ชนิด C) และแผ่นกรองยางผสมซิลิกาดัดแปรแบบเจาะรู (ชนิด D) จากการทดลองพบว่าความสามารถในการดูดซับฝุ่น PM2.5 และแก๊สคาร์บอนไดออกไซด์เรียงลำดับจากมากไปน้อยได้ดังนี้ คือ แผ่นกรองยางธรรมชาติชนิด D > C > B > A โดยมีค่าเปอร์เซ็นต์การลดลงของฝุ่นละออง PM2.5 ร้อยละ 61.02, 58.18, 52.38, 45.79 และค่าเปอร์เซ็นต์การลดลงของแก๊สคาร์บอนไดออกไซด์ร้อยละ 41.42, 37.93, 31.19, 26.67 ตามลำดับ หลังจากนำแผ่นกรองยางชนิด D ไปผ่านกระบวนการนำกลับมาใช้ใหม่ พบว่าแผ่นกรองยางมีรอบในการนำมากลับมาใช้ซ้ำได้สูงสุด 3 ครั้ง โดยมีความสามารถในการดูดซับฝุ่นละออง PM2.5 และแก๊สคาร์บอนไดออกไซด์ลดลงร้อยละ 23.77 และ 27.75 ตามลำดับ
ตัวแบบสโตแคสติกสำหรับการเปลี่ยนแปลงสภาพภูมิอากาศที่การรบกวนขึ้นกับอุณหภูมิ
Authors:   , ยุทธนาปกรณ์ ทิฆัมพร
Published: February 2025

ในโครงงานนี้ เราศึกษาตัวแบบสมการเชิงอนุพัน์สโตแคสติกสำหรับการเปลี่ยนแปลงสภาพภูมิอากาศที่การรบกวนขึ้นกับอุณหภูมิ โดยจะจำลองโมเดลด้วยวิธีการออยเลอร์ – มารุยา เพื่อศึกษาพฤติกรรมของอุณหภูมิตามเวลา และศึกษาผลกระทบของค่าพารามิเตอร์จากการรบกวนส่งผลต่อการเปลี่ยนแปลงของอุณหภูมิโลก
วัสดุเชิงประกอปแกรฟีน/พอลิเมทิลเมทาคริเลตที่ขึ้นรูปด้วยการพิมพ์สามมิติ
Authors:   , นราพล คุณวุฒิ
Published: February 2025

เทคโนโลยีการพิมพ์สามมิติเป็นเทคโนโลยีการขึ้นรูปวัสดุที่ได้รับความสนใจอย่างมาก สามารถขึ้นรูปชิ้นงานที่มีรูปร่างซับซ้อนแบบได้ไม่จำกัด รวมทั้งสามารถนำไปประยุกต์ใช้งานได้หลากหลาย เช่น การสร้างต้นแบบรวดเร็ว (rapid prototyping) พอลิเมทิลเมทาคริเลต หรือ อะคริลิก เป็นพอลิเมอร์ที่มีจุดเด่นในการนำมาใช้งานคือ มีความโปร่งใสคล้ายกระจก น้ำหนักเบา ทนแรงขูดขีด รวมทั้งสามารถขึ้นรูปได้ด้วยเทคโนโลยีการพิมพ์สามมิติ แต่มีข้อด้อยคือ มีความแข็งแรงเชิงกลต่ำ ไม่มีความสามารถในการนำไฟฟ้า และมีการหดตัวค่อนข้างสูง ส่งผลให้เกิดข้อจำกัดในการนำไปใช้งาน แกรฟีนเป็นลักษณะรูปแบบหนึ่งของคาร์บอน มีสมบัติเด่นคือมีความแข็งแรงกว่าเหล็กกล้าที่มีความหนาที่เท่ากันถึงหนึ่งร้อยเท่า เป็นวัสดุที่เกือบโปร่งใส มีน้ำหนักเบา เป็นตัวนำความร้อนและเป็นตัวนำกระแสไฟฟ้าที่มีประสิทธิภาพ นิยมใช้เป็นตัวเสริมแรง (reinforcement filler) ในพลาสติกเพื่อให้ผลิตภัณฑ์มีสมบัติดีมากยิ่งขึ้น โดยเฉพาะสมบัติเชิงไฟฟ้าและความแข็งแรงของวัสดุงานวิจัยนี้มุ่งเน้นการพัฒนาวัสดุเชิงประกอบพอลิเมทิลเมทาคริเลตร่วมกับแกรฟีน เพื่อให้ได้วัสดุเชิงประกอบที่มีความแข็งแรงและสามารถนำไฟฟ้าได้ รวมทั้งศึกษาความเป็นไปได้ในการขึ้นรูปวัสดุเชิงประกอบพอลิเมทิลเมทาคริเลตที่เสริมแรงด้วยอนุภาคแกรฟีนด้วยเทคนิคการพิมพ์สามมิติระบบเรซิน ขั้นตอนการเตรียมวัสดุเชิงประกอบพอลิเมทิลเมทาคริเลตที่เสริมแรงด้วยอนุภาคแกรฟีนเริ่มจากการเตรียมแกรฟีนจากวิธีดัดแปรของฮัมเมอร์ และวิเคราะห์โครงสร้างทางเคมีแกรฟีนที่ได้โดยเทคนิคฟูเรียร์แทรนส์ฟอร์มอินฟราเรดสเปกโทรสโกปี ตรวจสอบความเป็นผลึกด้วยเทคนิคเอกซ์เรย์ดิฟแฟรกชัน จากนั้นผสมแกรฟีนที่เตรียมขึ้นกับเรซินพอลิเมทิลเมทาคริเลตโดยมีอัตราส่วนแกรฟีนต่อเรซินพอลิเมทิลเมทาคริเลต 0.0 phr, 0.1 phr, 0.5 phr และ 1.0 phr ตามลำดับ แล้วขึ้นรูปเป็นชิ้นงานด้วยเครื่องพิมพ์สามมิติชนิดอ่างเรซิน วัดขนาดของชิ้นงานที่พิมพ์ได้จริงเปรียบเทียบกับขนาดของชิ้นงานที่ออกแบบไว้ เพื่อวิเคราะห์ความแม่นยำในการพิมพ์ชิ้นงานด้วยวัสดุเชิงประกอบ นอกจากนี้ยังได้ศึกษาอิทธิพลของแกรฟีนต่อสมบัติความทนแรงดึง ความทนแรงดัดโค้ง ความทนแรงกระแทก รวมทั้งเสถียรภาพทางความร้อน สมบัติการนำไฟฟ้าและสัณฐานวิทยาของชิ้นงานวัสดุเชิงประกอบที่ได้จากการขึ้นรูปด้วยเทคนิคการพิมพ์สามมิติ เพื่อศึกษาความเป็นไปได้ในการนำวัสดุเชิงประกอบพอลิเมทิลเมทาคริเลตที่เสริมแรงด้วยอนุภาคแกรฟีนมาใช้ผลิตเป็นผลิตภัณฑ์ต่าง ๆ เช่น ส่วนประกอบอิเล็กทรอนิกส์ที่ต้องป้องกันไม่ให้เกิดไฟฟ้าสถิตในขณะใช้งาน
Heavy metals concentration in water and accumulation in water mimosa (Neptumia oleracea Lour.) grown in the Tha Chin River
Authors:   , Jamwatthanachai Chotinut
Published: February 2025

The heavy metals contamination in water and water mimosa (Neptumia oleracea Lour.) grown in the Tha Chin River were investigated. The study sites were Song Pee Nong district, Suphan Buri Province and Sam Pran District, Nakhon Pathom Province. The water quality including pH, temperature, Dissolved Oxygen (DO), Electric conductivity (EC), Total Dissolve Solids (TDS), Biological Oxygen Demand (BOD), Chemical Oxygen Demand (COD), and salinity were analyzed. All of parameters was in the ranged of the water quality standards for surface waters of Thailand except BOD at Sam Pran District. The heavy metals including copper, cadmium, lead, nickel and zinc concentration were determined. The results showed that the heavy metals contamination in water were in order as follow: inc>lead>cadmium>copper>nickel, which were lower than the surface water quality standards values. The results indicated that water mimosa accumulated zinc in the highest levels in roots. The heavy metals accumulation in the water mimosa were in order as follow: zinc>lead>copper>nickel. The highest concentration of zinc, lead, copper and nickel accumulated in water mimosa were 452.60 ± 3.15, 128.97 ±. 13.70, 106.48 ± 7.06 and 17.28 ± 0.64 mg/kg dry weight, respectively.
ฤทธิ์ต้านออกซิเดชันของฟิล์มบริโภคได้จากเจลาตินที่เติมสารสกัดดอกอัญชัน
Authors:   , กิตินันท์ประกร ปนัดดา
Published: February 2025

งานวิจัยนี้มีวัตถุประสงค์เพื่อพัฒนาฟิล์มบริโภคได้จากเจลาตินที่เติมสารสกัดดอกอัญชันที่มีฤทธิ์ต้านออกซิเดชัน และเพื่อศึกษาผลของการประยุกต์ฟิล์มดังกล่าวต่อเสถียรภาพเชิงออกซิเดชันของผลิตภัณฑ์อาหาร งานวิจัยส่วนแรกเป็นการศึกษาผลของสารสกัดดอกอัญชันต่อสมบัติของฟิล์มเจลาติน ในงานวิจัยนี้ได้แปรความเข้มข้นของสารสกัดดอกอัญชันเป็น 3 ระดับ ได้แก่ 5, 10 และ 15% โดยน้ำหนักของเจลาติน พบว่าการเติมสารสกัดดอกอัญชันไม่มีผลต่อความหนาของฟิล์ม (p>0.05) นอกจากนี้ยังพบว่าโดยทั่วไปฟิล์มที่เติมสารสกัดดอกอัญชันมีความต้านทานแรงดึงขาด การยืดตัวถึงจุดขาด สภาพให้ซึมผ่านได้ของไอน้ำ ความสามารถในการละลายน้ำ และโครงสร้างภาคตัดขวาง ใกล้เคียงกับตัวอย่างควบคุมที่ไม่เติมสารสกัด อย่างไรก็ตามการเติมสารสกัดดอกอัญชันมีผลอย่างมากต่อสมบัติเชิงแสง โดยทำให้ฟิล์มมีความโปร่งแสง รวมทั้งค่า CIE L* a* และ b* ที่ลดต่ำลง โดยสีของฟิล์มที่เติมสารสกัดดอกอัญชันที่มองด้วยตาเปล่าปรากฎเป็นสีน้ำเงินโดยเฉพาะอย่างยิ่งที่ความเข้มข้นของสารสกัดสูง ๆ (10 และ 15%) นอกจากนี้ การเติมสารสกัดดอกอัญชันยังส่งผลให้ฟิล์มมีฤทธิ์ต้านออกซิเดชันที่วิเคราะห์โดยวิธี DPPH และ FRAP เพิ่มขึ้น งานวิจัยส่วนที่สองเป็นการศึกษาการประยุกต์ฟิล์มที่พัฒนาขึ้นกับผลิตภัณฑ์หมูสวรรค์ พบว่าตัวอย่างหมูสวรรค์ที่ห่อหุ้มด้วยฟิล์มที่เติมสารสกัดดอกอัญชันมีการเปลี่ยนแปลงด้านปริมาณความชื้นและวอเตอร์แอกทิวิตี้ที่ไม่แตกต่างจากหมูสวรรค์ที่ห่อหุ้มด้วยฟิล์มตัวอย่างควบคุมมากนัก อย่างไรก็ตามฟิล์มที่เติมสารสกัดดอกอัญชันแสดงให้เห็นถึงประสิทธิภาพในการชะลอปฏิกิริยาออกวิเดชันไขมันในหมูสวรรค์อย่างชัดเจน ตัวอย่างหมูสวรรค์ที่ห่อหุ้มด้วยฟิล์มที่เติมสารสกัดดอกอัญชันมีการเพิ่มขึ้นของค่า TBARs และค่าเพอร์ออกไซด์ในอัตราที่ช้ากว่าหมูสวรรค์ที่ห่อหุ้มด้วยฟิล์มตัวอย่างควบคุม โดยหมูสวรรค์ที่ห่อหุ้มด้วยฟิล์มที่เติมสารสกัดดอกอัญชันเข้มข้น 15% มีการเพิ่มขึ้นของค่า TBARs และค่าเพอร์ออกไซด์ต่ำที่สุด
นิเวศวิทยาการกินอาหารของปลาชนิด Poecilia mexicana Steindachner, 1863 จากบริเวณจังหวัดสมุทรปราการ ประเทศไทย
Authors:   , อัยลา รสนันท์
Published: February 2025

ปลา Poecilia mexicana Steindachner, 1863 จัดเป็นปลาที่อยู่ในกลุ่มออกลูกเป็นตัว และมีการกระจายตัวอย่างแพร่หลายทั้งแหล่งน้ำจืด น้ำกร่อย และน้ำทะเล แต่ยังไม่มีรายงานนิเวศวิทยาการกินอาหารของปลาชนิดนี้ วัตถุประสงค์ครั้งนี้สนใจศึกษาถึงนิเวศวิทยาการกินอาหารของปลา P. mexicana จากลำคลองในจังหวัดสมุทรปราการ ประเทศไทย ด้วยการพิจารณาจากลักษณะทางสัณฐานวิทยา และมิญชวิทยาของทางเดินอาหาร ตลอดจนองค์ประกอบของอาหารในทางเดินอาหาร ทำการสุ่มเก็บตัวอย่างปลาชนิดนี้จำนวน 50 ตัว จากลำคลองส่งน้ำซอยสุขสวัสดิ์ 84 ของจังหวัดสมุทรปราการ ในเดือนกุมภาพันธ์ พ.ศ. 2563 หลังจากนั้นทำการแบ่งปลาออกเป็น 3 ช่วงตามความยาวเหยียด คือ 1-3 3-5 และ 5-7 เซนติเมตร โดย P. mexicana มีลักษณะทางสัณฐานวิทยาและมิญชวิทยาของทางเดินอาหารที่ประกอบด้วยปากแบบ Terminal ฟันรูปร่างคล้ายหนามแหลมอยู่บริเวณด้านหน้าของช่องปาก มีฟันที่คอหอย มีหลอดอาหารสั้น และมีลำไส้ยาว สำหรับองค์ประกอบของอาหารพบซากพืชหรือซากสัตว์ที่คิดเป็น 99 เปอร์เซ็นต์ เมื่อเปรียบเทียบจากเปอร์เซ็นต์อาหารทั้งหมด แม้ว่าปลา P. mexicana มีความแตกต่างของความยาวเหยียด แต่ลักษณะของระบบทางเดินอาหารและองค์ประกอบของอาหารของปลา P. mexicana จัดเป็นปลากินซากพืชซากสัตว์
การผลิตไส้กรอกอิมัลชันสูตรลดไขมันและเสริมโปรตีน
Authors:   , สโลภาพ กันตภณ
Published: February 2025

ไส้กรอกอิมัลชันจัดเป็นอาหารที่มีปริมาณไขมันอิ่มตัวสูง ซึ่งการรับประทานในปริมาณมากมีความเสี่ยงให้เกิดโรคประเภท NCDs เช่น โรคอ้วน โรคหัวใจและความดันโลหิตสูง งานวิจัยนี้จึงได้ศึกษาผลของการทดแทนมันแข็งหมูซึ่งเป็นไขมันอิ่มตัวด้วยสารทดแทนไขมัน ได้แก่ คอลลาเจนไฮโดรไลเสตจากหนังปลา ซึ่งมีปริมาณโปรตีนสูง มีสมบัติการละลายนํ้าที่ดี ไม่มีกลิ่นคาวและมีสีขาวครีม ทำให้สะดวกต่อการนำไปทดแทนมันแข็งหมูในไส้กรอกอิมัลชัน โดยเริ่มจากการเลือกไส้กรอกอิมัลชันสูตรควบคุม โดยทำไส้กรอกอิมัลชันเป็นจำนวน 3 สูตร ใช้เกณฑ์การวิเคราะห์สมบัติทางประสาทสัมผัสด้วยวิธี Ranking test และ 9-point hedonic scale โดยใช้ผู้ทดสอบ 33 คนและใช้ค่า shear force และ gel strength เพื่อเลือกสูตรที่ดีที่สุดมาเป็นสูตรควบคุม และใช้เป็นสูตรตั้งต้นสำหรับทดลองทำไส้กรอกอิมัลชันสูตรลดไขมันและเสริมโปรตีน โดยแปรสูตรจำนวน 4 สูตร เทียบกับสูตรควบคุมซึ่งได้จากการแบ่งสัดส่วนเนื้อหมู มันแข็งหมู และคอลลาเจนไฮโดรไลเสตจากการทำ mixture design การแปร 4 สูตรนั้นได้มาจากการเลือกจุด 4 จุดจาก mixture design ที่มีช่วงสัดส่วนตัวแปรขององค์ประกอบ 3 อย่าง คือ เนื้อหมูสัดส่วน 0.640-0.788 มันแข็งหมูสัดส่วน 0.072-0.220 และ คอลลาเจนไฮโดรไลเสตสัดส่วน 0.140-0.200 ส่วนไส้กรอกสูตรควบคุมมีสัดส่วนเนื้อหมู 0.640 และ สัดส่วนมันแข็งหมู 0.360 จากนั้นนำไส้กรอกทุกสูตรไปวิเคราะห์ลักษณะปรากฏ องค์ประกอบทางเคมี และสมบัติทางกายภาพ ด้านลักษณะปรากฏ พบว่าไส้กรอกทุกสูตรลักษณะใกล้เคียงกับสูตรควบคุม ด้านเนื้อสัมผัส คือ ค่า shear force พบว่าไส้กรอกสูตรที่ 2 และ 3 ไม่แตกต่างจากสูตรควบคุม (p ≤ 0.05) ด้านองค์ประกอบทางเคมี พบว่าปริมาณความชื้นและเถ้าไม่แตกต่างจากสูตรควบคุม (p ≤ 0.05) ส่วนปริมาณโปรตีนและไขมันพบว่าไส้กรอกทุกสูตรผ่านเกณฑ์ “ลดไขมัน” และ “เสริมโปรตีน” ค่า water activity และ ค่า pH ของไส้กรอกทุกสูตรไม่แตกต่างจากสูตรควบคุม (p ≤ 0.05) ผลการวัดค่าสีพบว่า ค่า L* ของไส้กรอกทุกสูตรแตกต่างจากสูตรควบคุม (p ≤ 0.05) ค่า a* ของไส้กรอกสูตรที่ 2 และ 3 ไม่แตกต่างจากสูตรควบคุม (p ≤ 0.05) ค่า b* ของไส้กรอกสูตรที่ 3 ไม่แตกต่างจากสูตรควบคุม (p ≤ 0.05) ค่าการอุ้มนํ้าของไส้กรอกทุกสูตรสูงกว่าสูตรควบคุม (p ≤ 0.05) จากผลการศึกษาชี้ให้เห็นว่าคอลลาเจนไฮโดรไลเสตจากหนังปลาสามารถใช้ทดแทนมันแข็งหมูในไส้กรอกอิมัลชันได้ โดยสูตรที่ดีที่สุดคือสูตรที่ 2 เนื่องจากผ่านเกณฑ์ “ลดไขมัน” และ “เสริมโปรตีน” มีปริมาณไขมันต่างจากสูตรควบคุมน้อยที่สุดจึงความเป็นไปได้มากที่สุดที่จะมีคุณภาพทางประสาทสัมผัสใกล้เคียงกับสูตรควบคุม และยังมีสมบัติต่างๆใกล้เคียงกับสูตรควบคุม โดยมีค่าการอุ้มนํ้าสูงกว่าสูตรควบคุม (p ≤ 0.05)
การศึกษาตัวดูดซับ 2,4-dichlorophenoxyacetic acid และพาราควอต
Authors:   , หอมทอง สิรินดา
Published: February 2025

กรด 2,4-ไดคลอโรฟีนอกซีแอซีติกและพาราควอตเป็นสารกำจัดวัชพืชซึ่งมีการใช้อย่างแพร่หลาย และมีการตกค้างอยู่ในสิ่งแวดล้อม ในการตรวจวิเคราะห์สารทั้งสองชนิดนี้ขั้นตอนการเพิ่มความเข้มข้นจึงเป็นสิ่งจำเป็น โดยตัวดูดซับชนิดของแข็งเป็นหนึ่งในวิธีที่มีประสิทธิภาพมากที่สุดสำหรับสารกำจัดวัชพืชทั้ง 2 ชนิด ในการศึกษานี้ ตัวดูดซับ สำหรับกรด 2,4-ไดคลอโรฟีนอกซีแอซีติก คือ พอลิเมอร์การลอกแบบโมเลกุลที่สังเคราะห์โดยใช้ไคโตซาน และ กลูตาราลดีไฮด์เป็นตัวเชื่อมขวางตัวดูดซับ โดยศึกษาอัตราส่วนโดยโมลระหว่าง ไคโตซาน, กรด 2,4-ไดคลอโรฟีนอกซีแอซีติก และกลูตาราลดีไฮด์ เท่ากับ 1×10⁻⁷:1:104, 1×10⁻⁷:1:156, 1×10⁻⁷:1:52 และ 1×10⁻⁷:1:78 ซึ่งจากผลการทดอลงพบว่า อัตราส่วนเหล่านี้ไม่เหมาะสม เพราะให้ประสิทธิภาพเหมือนกับพอลิเมอร์ที่ไม่มีแบบโมเลกุล (Non-molecularly Imprinted Polymer: NIP) และ ในงานวิจัยนี้ พอลิเมอร์ชนิดคาร์บอนที่มีรูพรุนสังเคราะห์จากเมลามีน ถูกใช้เป็นตัวดูดซับพาราควอต โดยศึกษาผลของการกระตุ้นตัวดูดซับด้วย กรดฟอสฟอริก, กรดไฮโดรคลอริก และโพแทสเซียมไฮดรอกไซด์ ต่อประสิทธิภาพในการดูดซับพอลิเมอร์ชนิดคาร์บอนที่มีรูพรุนสังเคราะห์จากเมลามีน จากการวัดปริมาณพาราควอตซึ่งอยู่ในของเหลวที่กรองได้ ไม่พบพาราควอตในของเหลวที่กรองได้หลังจากการแช่พอลิเมอร์ชนิดคาร์บอนที่มีรูพรุนสังเคราะห์จากเมลามีน ทั้งที่กระตุ้นด้วยโพแทสเซียมไฮดรอกไซด์ 1 และ 10 โมลาร์ เป็นเวลา 24 ชั่วโมง ซึ่งอาจเป็นเพราะ พอลิเมอร์ชนิดคาร์บอนที่มีรูพรุนสังเคราะห์จากเมลามีนที่ถูกกระตุ้นด้วยโพแทสเซียมไฮดรอกไซด์ สามารถดูดซับพาราควอตได้หมด หรือ พาราควอตเกิดปฏิกิริยาไฮโดรไลซิส อีกทั้งการศึกษาความเสถียรของพาราควอตในภาวะด่าง พบว่าภายในเวลา 1 ชั่วโมง สารละลายที่มี pH มากกว่า 9 ไม่ส่งผลต่อการสลายตัวของพาราควอต
การกำกับทั้งหมดอย่างปฏิมหัศจรรย์ยวดยิ่งแบบ (a,d) บนเส้นเชื่อมของกราฟ C₃Pnเมื่อ n ≥2 และ Cn P₂เมื่อ n เป็นจำนวนเต็มคี่ที่ n≥3
Authors:   , สุวรรณชาตรี บุญณิตา
Published: February 2025

ให้กราฟ G=(V(G),E(G) มี (G)| = p และ (G)| = q นิยามการกำกับทั้งหมดอย่างปฏิมหัศจรรย์แบบ (a,d) บนเส้นเชื่อมของกราฟ G เป็นฟังก์ชัน f ที่ส่งจาก V(G) U E(G) ไปยัง {1,2,3, …,p+q} แบบสมนัยหนึ่งต่อหนึ่งซึ่งมีสมบัติว่า เซตของน้ำหนักเส้นเชี่อมทั้งหมดในกราฟ G ในรูป {w(uv) = f(u) + f(uv) + f(v) | uv E(G)} จะเท่ากับเซตของลำดับเลขคณิต {a,a + d,a + 2d, …,a + (q-1)d} เมื่อ a>0 และ d ≥ 0 เป็นจำนวนเต็ม นอกจากนี้ถ้า f(v(G)) = {1,2,3, …,p} แล้วจะเรียก f ว่าการกำกับทั้งหมดอย่างปฏิมหัศจรรย์ยวดยิ่งแบบ (a,d) บนเส้นเชื่อมของกราฟ G โครงงานนี้สร้างการกำกับทั้งหมดบน C₃Pn และ CnP₂ แล้วพิสูจน์ว่าการกำกับทั้งหมดนี้เป็นการกำกับทั้งหมดอย่างปฏิมหัศจรรย์ยวดยิ่งแบบ (3n + 4, 2) บนเส้นเชื่อมของ CP₂ เมื่อ n≥2 และเป็นการกำกับทั้งหมดนี้เป็นการกำกับทั้งหมดอย่างปฏิมหัศจรรย์ยวดยิ่งแบบ (สูตรสมการ) บนเส้นเชื่อมของ CnP₂ เมื่อ n เป็นจำนวนเต็มคี่ที่ n ≥ 3
เว็บแอปพลิเคชัน : การตรวจสอบการจบการศึกษาหลักสูตรวิทยาศาสตรบัณฑิต สาขาวิทยาการคอมพิวเตอร์ จุฬาลงกรณ์มหาวิทยาลัย
Authors:   , คำหาญ อนัญญา
Published: February 2025

เนื่องจากนิสิตในหลักสูตรวิทยาศาสตรบัณฑิต สาขาวิทยาการคอมพิวเตอร์ จุฬาลงกรณ์มหาวิทยาลัยก่อนที่จะจบการศึกษาจำเป็นต้องตรวจสอบรายวิชาในหมวดต่าง ๆ เช่น หมวดการศึกษาทั่วไป หมวดวิชาบังคับ หมวดวิชาบังคับเลือก หมวดวิชาเลือก และหมวดวิชาเลือกเสรี ที่ได้ลงทะเบียนเรียนไว้ให้ครบตามจำนวนหน่วยกิตของหลักสูตร ซึ่งในปัจจจุบันการที่จะตรวจสอบว่าเป็นไปตามเงื่อนไขดังกล่าวหรือไม่ นิสิตและอาจารย์ที่ปรึกษาสามารถตรวจสอบจากผลการลงทะเบียนของนิสิตด้วยตนเองเท่านั้นโดยที่ไม่มีเครื่องมือใดช่วย ดังนั้นผู้พัฒนาจึงได้พัฒนาเว็บแอปพลิเคชันนี้ขึ้นเพื่อให้เป็นเครื่องมือสำหรับอาจารย์ที่ปรึกษา โดยสามารถใช้ข้อมูลการลงทะเบียนเรียนเบื้องต้นเพื่อตรวจสอบการจบการศึกษาจากเงื่อนไขการลงทะเบียนของรายวิชาต่าง ๆ แบบอัตโนมัติเช่น เงื่อนไขรายวิชาที่ต้องเรียนตามลำดับก่อนหลัง (prerequisite) หรือ เงื่อนไขรายวิชาร่วม (corequisite) รวมทั้งจำนวนหน่วยกิตขั้นต่ำในแต่ละหมวดการศึกษา และสามารถออกใบสรุปผลการลงทะเบียนได้ ในส่วนผู้ดูแลระบบสามารถจัดการและอัปเดตฐานข้อมูลของรายวิชาผ่านเว็บแอปพลิเคชันนี้
Fractal analysis of faults in the Mainland Southeast Asia
Authors:   , Sunpa-Udom Thampaphon
Published: February 2025

Seismic activity of a region is a result of an underlying tectonic movement that could leave traces of ruptures on the surface in a form of faults. These fault lines exhibit irregular geometry that could be described as fractal dimension. This study focuses on fractal analysis using box-counting method for fault lines in the mainland Southeast Asia and calculates the fractal dimension values. The calculation is executed for three different grid spacings dividing the study area. The value of fractal dimension ranges from 0.831 to 1.204 in 1°×1° grid size, from 0.806 to 1.253 in 0.5°×0.5° grid size, and from 0.802 to 1.229 in 0.25°×0.25° grid size. Segments of fault associate with significantly high fractal dimension are observably complex and irregular on the regional scale. Besides equally divided into grids, the fault lines are extracted according to seismic source zones of the study area resulting in the value of fractal dimension ranges from the lowest of 0.906 in Andaman Basin to the highest of 1.194 in Western Thailand. Earthquake record data is also utilized to calculate seismicity parameters of the study area and be correlated to the fractal dimension. However, there is no significant relationship between fractal dimension to any of the seismicity parameters.
การสังเคราะห์ 5-ไฮดรอกซีเมทิลเฟอร์ฟิวรัลจากลูโคสโดยใช้เทคโนโลยีตัวเร่งปฏิกิริยา
Authors:   , ปานอาภรณ์ ชยพล
Published: February 2025

5-ไฮดรอกซีเมทิลเฟอร์ฟิวรัล (5-hydroxymethylfurfural, HMF) เป็นอนุพันธ์ของน้ำตาลกลูโคส (glucose) อีกทั้งยังเป็นหนึ่งในสารตั้งต้นที่สำคัญในการผลิตสารเคมีมูลค่าเพิ่มและเชื้อเพลิงชีวภาพ การเปลี่ยนกลูโคส (glucose) เป็น HMF โดยตรงประกอบด้วยปฏิกิริยาไอโซเมอไรเซชันของกลูโคสไปเป็นฟรุกโตส (fructose) และปฏิกิริยาการกำจัดน้ำของฟรุกโตส ซึ่งปฏิกิริยาทั้งสองสามารถเกิดขึ้นได้ในสภาวะที่มีกรดลิวอิส (Lewis acid) และกรดบรอนสเตด (Bronsted acid) เป็นตัวเร่งปฏิกิริยา ตามลำดับ นอกจากนี้ยังเกิดปฏิกิริยาข้างเคียง เช่น ปฏิกิริยาไฮเดรชันของ HMF เกิดเป็นกรดเลวูลินิก (levulinic acid) ซึ่งเร่งด้วยกรดบรอนสเตดและปฏิกิริยาพอลิเมอไรเซชันของ HMF เกิดเป็นฮิวมิน (humins) ซึ่งเร่งด้วยกรดลิวอิส นอกจากนี้ปริมาณของกรดและสัดส่วนของกรดลิวอิสต่อกรดบรอนสเตตที่เหมาะสมของตัวเร่งปฏิกิริยาเป็นปัจจัยหลักในการกำหนดอัตราการแปลงกลูโคสและผลได้ของ HMF งานวิจัยนี้จะใช้เลเยอดับเบิลออกไซด์ (layer-double oxide, LDO) ซึ่งมีสมบัติกรดบรอนสเตดเป็น support-phase และใช้ไอออนของโลหะชนิดต่าง ๆ ซึ่งมีสมบัติกรดลิวอิสเป็น active-phase สำหรับตัวเร่งปฏิกิริยาวิวิธพันธุ์ โดยการปฏิกิริยาจะเกิดขึ้น ณ อุณหภูมิ 150 องศาเซลเซียส ภายใต้ความดัน 10 บาร์เป็นเวลา 3 ชั่วโมง และมีเปอร์เซ็นต์ผลได้ของ HMF อยู่ที่ 1 ถึง 2 เปอร์เซ็นต์ ซึ่งเป็นผลมาจากสัดส่วนของกรดลิวอิสและบรอนสเตดที่ไม่เหมาะสม ฉะนั้นงานวิจัยนี้จะแสดงให้เห็นถึงการนำไอออนของโลหะชนิดต่าง ๆ มาอิมเพร็กลงบน LDO เพื่อศึกษาประสิทธิภาพของตัวเร่งปฏิกิริยาวิวิธพันธุ์สำหรับปฏิกิริยาการเปลี่ยนกลูโคสเป็น HMF
การพัฒนาตัวเร่งปฏิกิริยาในรูปแบบของแกนกลางและมีเปลือกหุ้มเพื่อการสังเคราะห์เชื้อเพลิง
Authors:   , บวงสรวง กมลกร
Published: February 2025

งานวิจัยฉบับนี้ทำการศึกษาและพัฒนาตัวเร่งปฏิกิริยานิกเกิล-ซิลิกาที่มีโครงสร้างเป็นทรงกลมกลวง (Hollow sphere) สำหรับผลิตเชื้อเพลิงไฮโดรเจนด้วยปฏิกิริยาการเปลี่ยนรูปด้วยไอน้ำ (Stream reforming) ของเอทานอล โดยทำการศึกษาวิธีการเตรียมตัวเร่งปฏิกิริยา โดยเตรียมคาร์บอนทรงกลมจากสารละลายไซโลสด้วยวิธีไฮโดรเทอร์มอลคาร์บอนไนเซชัน จากนั้นเคลือบผิวคาร์บอนด้วยซิลิกาเป็นชั้นเปลือก และเคลือบฝั่งนิกเกิลลงบนผิวซิลิกาด้วยวิธีการเคลือบฝังแบบเปียกและนำไปแคลไซน์ที่ 550 องศาเซลเซียส 3 ชั่วโมงและนำไปทดสอบประสิทธิภาพตัวเรื่องปฏิกิริยา ใช้ตัวเร่ง 0.1 กรัม บรรจุอยู่ตรงกลางเครื่องปฏิกรณ์ โดยเครื่องปฏิกรณ์เป็นแบบเบดนิ่ง รีดิวซ์ที่อุณหภูมิ 700 องศาเซลเซียส 1 ชั่วโมงก่อนทำปฏิกิริยา อัตราการป้อนสารตั้งต้นอยู่ที่ 0.04 มิลลิลิตรต่อนาที สัดส่วนระหว่างน้ำกับเอทานอล คือ 9 ต่อ 1 ใช้เวลาทำปฏิกิริยา 4 ชั่วโมง ทำการเปรียบเทียบประสิทธิภาพของตัวเร่งปฏิกิริยาใน 3 ประเด็น ประเด็นแรกคือเปรียบเทียบผลของโครงสร้างของตัวเร่งปฏิกิริยา 2 แบบ คือ แบบแกนกลางและมีเปลือกหุ้ม (Core-shell) และแบบทรงกลมกลวง (Hollow sphere) ผลที่ได้คือโครงสร้างแบบทรงกลมกลวงให้ร้อยละการเปลี่ยนแปลงและปริมาณผลิตภัณฑ์แก๊สไฮโดรเจนมากกว่า จึงเลือกมาศึกษาต่อในประเด็นที่ 2 คือ ประมาณนิกเกิลบนพื้นผิวของตัวรองรับซิลิกา โดยทำการเปรียบเทียบปริมาณนิกเกิล 3 ค่า คือ ร้อยละ 5, 10 และ 15 โดยมวล พบว่าการเพิ่มปริมาณนิกเกิลทำให้ได้ปริมาณแก๊สไฮโดรเจนมากขึ้น แต่เมื่อเพิ่มมากไปจะเกิดการรวมตัวกันของนิกเกิลประสิทธิภาพจึงลดลงร้อยละ 10 จึงให้ผลดีที่สุด รองลงมา คือร้อยละ 15 และ ร้อยละ 5 ตามลำดับ ประเด็นสุดท้ายคืออุณหภูมิที่ใช้ในการเกิดปฏิกิริยา ในงานวิจัยนี้ใช้อุณหภูมิในการทำปฏิกิริยา 500 และ 700 องศาเซลเซียส ได้ข้อสรุปว่าที่ 700 องศาเซลเซียสให้ผลที่ดีกว่าเนื่องจากปฏิกิริยาการเปลี่ยนรูปด้วยไอน้ำเป็นปฏิกิริยาดูดความร้อนที่ 700 องศาเซลเซียสจึงเหมาะกับการทำปฏิกิริยามากกว่า
การสังเคราะห์ตัวเร่งปฏิกิริยา NiCo₂S₄ บนชั้นแพร่สำหรับแบตเตอรี่ สังกะสี-อากาศ
Authors:   , บรรดาศักดิ์ วิศิษฎ์
Published: February 2025

ในปัจจุบันทั่วโลกมีความต้องการพลังงานซึ่งทำให้มีความต้องการพลังงานทดแทนจากแหล่งต่าง ๆ เช่น แสงอาทิตย์และลมมากขึ้น แต่บางครั้งพลังงานสำหรับแหล่งพลังงานเหล่านั้นไม่น่ามั่นคง ดังนั้นเราต้องการเก็บพลังงานที่ผลิตเพื่อใช้เมื่อต้องการ ดังนั้นการจัดเก็บพลังงานในรูปของแบตเตอรี่จึงมีความสำคัญ ในบรรดาแบตเตอรี่ปฐมภูมิชนิดต่าง ๆ แบตเตอรี่สังกะสี-อากาศที่สามารถชาร์จได้มีศักยภาพที่จะใช้เพื่อเก็บพลังงานที่ผลิตโดยแหล่งพลังงานหมุนเวียนได้ แม้ว่าจะมีความหนาแน่นของพลังงานต่ำกว่าเมื่อเทียบกับเทคโนโลยีที่ถูกพัฒนาขึ้นในปัจจุบันในรูปแบบของแบตเตอรี่ลิเทียม-ไอออนแต่แบตเตอรี่สังกะสี-อากาศมีข้อดีหลายอย่างประกอบไปด้วย มีราคาถูก มีวัตถุดิบอยู่มากที่เอาไว้ใช้สำหรับประกอบแบตเตอรี่และมีความปลอดภัยสูงอย่างไรก็ตามประสิทธิภาพและการใช้งานในทางปฏิบัติขนาดใหญ่นั้นถูกจำกัดด้วยความทนทานที่ต่ำและมีค่า overpotential ที่สูงบนขั้วแคโทดของอากาศเนื่องจากจลนศาสตร์ที่ช้าของปฏิกิริยาออกซิเจนรีดักชัน (Oxygen reduction reaction, ORR) และปฏิกิริยาออกซิเจนอีโวลูชัน (Oxygen evolution reaction, OER) ดังนั้นจึงมีความต้องการอย่างสูงในการสรรหาตัวเร่งปฏิกิริยาในอุดมคติเพื่อผลิตแบตเตอรี่สังกะสี-อากาศที่มีตัวเร่งปฏิกิริยา Oxygen reduction reaction / Oxygen evolution reaction ที่ดีเยี่ยม โครงการนี้มีวัตถุประสงค์เพื่อศึกษาการสังเคราะห์ตัวเร่งปฏิกิริยา NiCo₂S₄ บนชั้นแพร่ก๊าซ (Gas diffusion layer, GDL) โดยตรง เพื่อใช้เป็นขั้วอากาศสำหรับแบตเตอรี่ สังกะสี-อากาศที่ชาร์จซ้ำได้ โดยศึกษาผลของชนิดของสารตั้งต้น, ชนิดของตัวทำละลาย, ความเข้มข้นของโลหะเกลือ, เวลาและอุณหภูมิที่ใช้ในการสังเคราะห์และอิทธิพลของการเพิ่มประสิทธิภาพด้วยไนโตรเจน ตัวเร่งปฏิกิริยา NiCo₂S₄ ที่สังเคราะห์ขึ้นมานั้นจะทำการวิเคราะห์โดยใช้เครื่อง SEM และ EDS หลังจากนั้นจะทำการศึกษาการเกิดปฏิกิริยา ORR และ OER และทดสอบประสิทธิภาพาของแบตเตอรี่สังกะสี-อากาศ
A rigorous proof of the probability that two randomly chosen positive integers are relatively prime
Authors:   , Swaspanich Weerawich
Published: February 2025

The problem of finding probability that two randomly chosen positive integers are relatively prime is one of the most important problem in probability theory and analytic number theory. In this project, we study intuitively folklore proof, probabilistic number theoretical proof and analytic number theoretical proof. Furthermore, we give a rigorous proof under the natural density measure.
Modular Divisor Functions and Cubic and Quartic Residue Symbols
Authors:   , Pokaew Apinan
Published: February 2025

ในโครงงานนี้ เรานิยามฟังก์ชันตัวหารมอดูลาร์ T (--, π ) เมื่อ π เป็นจำนวนเฉพาะบนริง ℤ [w] และฟังก์ชันตัวหารมอดูลาร์ n(--, π) เมื่อ π เป็นจำนวนเฉพาะบนริง ℤ [i] พร้อมทั้งศึกษาความสัมพันธ์ระหว่างฟังก์ชันตัวหารมอดูลาร์ดังกล่าวกับการมีผลเฉลยของสมการสมภาค x³ = α mod π และ x⁴ = α mod π ยิ่งกว่านั้นยังศึกษาสมบัติทางเลขคณิตของฟังก์ชันเหล่านี้โดยใช้สัญลักษณ์ส่วนตกค้างกำลังสามและกำลังสี่
The cardinality of the permutations on a set with finite non-fixed points
Authors:   , Nuntasri Jukkrid
Published: February 2025

In the Zermelo-Frankel set theory (ZF) with the Axiom of Choice (AC), the set of subsets of X, P(X), and the set of permutations on X, S(X), have the same cardinality for any imfinite set X. Dawson and Howard showed that without AC, we cannot conclude any relationship between these cardinals. Halbeisen and Shelah showed, in ZF, that in(X)| < (X)| for any infinite set X, where fin(X) is the set of finite subsets of X. With AC, in(X)| = fin(X)| for any infinite set X, where Sfin(X) is the set of permutations on X with finite non-fixed points. However, in contrast with the relation between in(X)| and (X)|, Tachtsis showed that fin(X)| ≠ (X) is not provable in ZF for an arbitrary infinite set X. In this project, we study relationship between in(X)| and fin(X)| for an infinite set X in the absence of AC and give some conditions that make them comparable.
Contamination and characterization of microplastics in different sediments of the river estuaries (the inner Gulf of Thailand)
Authors:   , Thapjan Pakjira
Published: February 2025

Microplastic pollution is an environmental problem worldwide, which concerns over the negative impacts of microplastics particularly on marine ecosystem and human health. However, the occurrence of microplastics in marine environment remains largely unknown, especially in dynamics of river estuarine sediments. The present study was aimed to analyze contamination and characterization of microplastics in different sediments of the The Mae Klong, Tha Chin, Chao Phraya and Bangpakong river estuaries of the inner Gulf of Thailand. The results showed that Mae Klong, Tha Chin, Chao Phraya and Bangpakong river estuaries were found total microplastic concentration ranges from 981 to 11,920 pieces/kg dry SDW or 18.06 to 78.83 mg/kg dry SDW. The most dominant size of microplastics was 300-100 μm in the Tha Chin, Chao Phraya and Bangpakong river estuaries while the Mae Klong river estuaries were found with size 1000-300 μm. While, the most commonly microplastic shapes and colors in river estuaries was fragment (66%) and brown (43%). This study, to be used as a database in order to develop a plastic waste management and environmental policies in Thailand. Moreover, this study reveals the abundance, spatial distribution patterns, and characteristics of microplastic pollutants in river estuarine sediments, and provides systematic data for further research on microplastics in estuarine environments worldwide.
แอปพลิเคชันจำแนกและสืบค้นข้อมูลกระสุนปืนจากภาพปลอกกระสุนปืน
Authors:   , พิพัฒน์โรจนกมล ณภัทร
Published: February 2025

โครงงานเรื่อง “แอปพลิเคชันจำแนกและสืบค้นข้อมูลกระสุนปืนจากภาพปลอกกระสุนปืน” ถูกจัดขึ้นเพื่อช่วยให้ผู้ใช้สามารถจำแนกและสืบค้นรายละเอียดปลอกกระสุนปืนชนิดต่าง ๆ ได้สะดวกและรวดเร็วขึ้น อีกทั้งยังสามารถลดโอกาสการเกิดความผิดพลาดจากการกระทำของมนุษย์ คณะผู้พัฒนาได้ทำการออกแบบและพัฒนาแอปพลิเคชันสำหรับการจำแนกปลอกกระสุนปืนจากลักษณะและรูปร่างของสัญลักษณ์ พร้อมแสดงรายละเอียดประเทศที่ผลิตกระสุนปืนชนิดต่าง ๆ จากภาพถ่ายปลอกกระสุนปืน โดยแอปพลิเคชันจะให้ผู้ใช้ระบุไฟล์ภาพถ่ายปลอกกระสุนปืนที่ต้องการสืบค้นข้อมูล จากนั้นแอปพลิเคชันจะทำการจำแนกปลอกกระสุนปืนโดยใช้โครงข่ายประสาทสังวัตนาการที่เรียนรู้ประเภทของปลอกกระสุนปืนจากเซ็ตข้อมูลที่ใช้ในการสอน ในโครงงานนี้คณะผู้พัฒนาได้นำโครงข่ายประสาทอเล็กซ์เน็ตและวีจีจีเน็ตมาช่วยในการจำแนกกระสอนปืนตามหมวดหมู่ประเทศที่ผลิตจากรูปภาพปลอกกระสุนปืน ข้อมูลที่ใช้ในการสอนโครงข่ายประสาทสังวัตนาการเป็นภาพปลอกกระสุนปืนขนาด 227x227 จุดภาพ จำนวน 687 ภาพจาก 14 ประเทศ โดยแบ่งการทดสอบออกเป็น 2 ชุด ชุดแรกเป็นการทดสอบการจำแนกปลอกกระสุนที่อยู่ในชุดข้อมูลที่ใช้ในการสอน ส่วนชุดที่สองเป็นการทดสอบการจำแนกปลอกกระสุนปืนที่ไม่อยู่ในชุดข้อมูล จากผลการทดสอบทำให้สรุปได้ว่าแอปพลิเคชันสามารถจำแนกปลอกกระสุนปืนในชุดทดสอบแรกได้ถูกต้องประมาณ 60% และมีความถูกต้องประมาณ 45% สำหรับการทดสอบในชุดที่สอง
การสร้างเครื่องวัดความเร็วอากาศ โดยใช้หัววัดความดันอากาศและสมการแบร์นูลลี
Authors:   , ทองเหลือง ไปรยา
Published: February 2025

โครงงานนี้นำเสนอการสร้างเครื่องวัดความเร็วอากาศ โดยการวัดความต่างระหว่างความดันสถิตและความดันที่จุดหยุดนิ่ง เพื่อคำนวณหาความเร็วอากาศตามหลักการของสมการแบร์นูลลี (Bernoulli’s equation) ซึ่งโครงงานนี้ใช้ท่อทองแดงในการสร้างหัววัดความดันแบบท่อพิโทท์ (Pitot tube) และใช้ Arduino ในการเขียนโปรแกรมเพื่อรับค่าความดันอากาศจากเซนเซอร์วัดความดันบรรยากาศ (BMP180) เพื่อนำมาคำนวณค่าความเร็วอากาศและแสดงค่าความเร็วอากาศไปยังจอแสดงผล (LCD) โดยในส่วนของการเขียนโปรแกรมมีการนำตัวกรองแบบ Infinite Impulse Response (IIR) ซึ่งเป็นตัวกรองแบบดิจิตอลชนิดหนึ่งมาใช้ร่วมด้วยเพื่อให้ได้ค่าความเร็วอากาศที่ถูกต้องมากขึ้น นอกจากนี้ยังมีการทดสอบและสอบเทียบกับมาโนมิเตอร์ชนิดของเหลวซึ่งพบว่าเครื่องวัดความเร็วอากาศเหมาะสำหรับการใช้งานในช่วงความเร็วอากาศที่สูงกว่า 8 เมตรต่อวินาทีขึ้นไป
วิธีการสังเคราะห์สารประกอบเฮเทอโรไซคลิกจากนินไฮดริน
Authors:   , แร่เพชร สิริมาส
Published: February 2025

โครงการนี้เกี่ยวข้องกับการเพิ่มประสิทธิภาพของการสังเคราะห์ไดเอซาทรุกซีน โดยใช้นินไฮดรินกับอินโดลเป็นสารตั้งต้นภายใต้สภาวะที่มีกรดเป็นตัวเร่งปฏิกิริยาซึ่งเป็นวิธีที่เคยมีผู้รายงานไว้แล้ว แต่เป็นกระบวนการที่ใช้เวลานาน ให้ผลผลิตเพียงร้อยละ 30% และมีผลิตภัณฑ์ร่วมในปริมาณมากถึง 64% ในการทดลองนี้จึงมีการศึกษาปัจจัยจากตัวแปรที่มีผลต่อประสิทธิภาพของปฏิกิริยา ได้แก่ปริมาณตัวเร่งปฏิกิริยา อุณหภูมิ และชนิดของตัวเร่งปฏิกิริยาร่วม โดยการทดลองพบว่า ภาวะที่ให้ร้อยละผลิตภัณฑ์สูง ได้แก่ 1) การใช้กรดอะซิติกเป็นตัวเร่งปฏิกิริยาในสัดส่วน 10 มิลลิลิตร ต่อสารตั้งต้นนินไฮดริน 1 มิลลิโมล 2) การทำปฏิกิริยาที่อุณหภูมิ 120 องศาเซลเซียส และ 3) การใช้กรดคลอโรอะซิติกเป็นตัวเร่งปฏิกิริยาร่วม อย่างไรก็ตามสถานการณ์การแพร่ระบาดของโรคโควิด-19 ส่งผลให้จุฬาลงกรณ์มหาวิทยาลัยปิดทำการชั่วคราว ทำให้ผู้วิจัยไม่สามารถทดลองรวมสภาวะทั้ง 3 ที่กล่าวมาข้างต้นเพื่อเป็นสภาวะที่เหมาะสมที่สุดในการสังเคราะห์ไดเอซาทรุกซีนจากนินไฮดริน
การระบุสารที่ก่อให้เกิดการหืนในทุเรียนอบแห้งเยือกแข็งโดยใช้การสกัดด้วยไดคลอโรมีเทน
Authors:   , ดีสม ณัฐพล
Published: February 2025

สถานการณ์โควิด ส่งผลต่อการชะลอตัวของการส่งออกทุเรียนอบแห้งเยือกแข็ง โดยการส่งออกปรับลดลงจากปี 2562 ร้อยละ 30.53 ส่งผลให้ผู้ผลิตประสบปัญหากลิ่นหืนในทุเรียนอบแห้งเยือกแข็งที่เก็บไว้เพื่อรอการส่งออก ดังนั้นในการศึกษาจึงมุ่งศึกษาสาเหตุของการเกิดกลิ่นหืนและโครงสร้างของสารที่ก่อให้เกิดกลิ่นหืน เพื่อนำไปพัฒนาวิธีการเก็บรักษาผลิตภัณฑ์ต่อไป โดยในการศึกษานี้ใช้เทคนิคแก๊สโครมาโทกราฟีแอลแฟกโทเมทรี เพื่อหากลิ่นที่แตกต่างระหว่างทุเรียนอบแห้งเยือกแข็งแบบหืนและไม่หืน พบว่ากลิ่นที่ตรวจวัดได้แบ่งออกในสามลักษณะ คือ กลิ่นที่พบทั้งในทุเรียนอบแห้งเยือกแข็งแบบหืนและไม่หืน ได้แก่ กลิ่นคล้ายสับปะรด, กลิ่นคล้ายเนยแข็ง, กลิ่นคล้ายถั่ว, กลิ่นคล้ายแอปริคอท, กลิ่นคล้ายมะพร้าว, กลิ่นคล้ายแอปเปิล และ กลิ่นคล้ายน้ำมันเบนซิน ลักษณะที่ 2 คือ กลิ่นที่พบเพียงในทุเรียนอบแห้งแบบไม่หืน คือ กลิ่นคล้ายหัวหอมคั่วและกลิ่นคล้ายกำมะถัน ลักษณะสุดท้ายกลิ่นที่พบเพียงในทุเรียนอบแห้งเยือกแข็งแบบหืนคือ กลิ่นหืน ในการระบุสารที่แตกต่างกันระหว่างทุเรียนดีและทุเรียนกลิ่นหืนนั้น จะใช้เทคนิคแก๊สโครมาโทกราฟี-แมสสเปกโทรเมทรี ซึ่งพบว่าสารที่คาดว่าจะก่อให้เกิดกลิ่นหืน คือ กรดเดคาโนอิก และ กรดโคเดคาโนอิก โดยสารทั้งสองชนิดอาจจะเกิดจากปฏิกิริยาไฮโดรไลซิสของไขมันประเภทไตรกลีเซอไรด์สายกลาง ในทุเรียนอบแห้งเยือกแข็งที่เก็บไว้นาน
แบบจำลองการรุกของน้ำเค็มบริเวณปากแม่น้ำปราณบุรี
Authors:   , โตขำ ธนัสสรณ์
Published: February 2025

ความต้องการใช้น้ำจืดในการอุปโภคบริโภค เกษตรกรรม และอุตสาหกรรมในพื้นที่ลุ่มน้ำปราณบุรี ซึ่งเป็นลุ่มน้ำขนาดเล็กในปริมาณสูงบวกกับบริเวณต้นน้ำยังมีเขื่อนปราณบุรีที่มีการกักเก็บน้ำเพื่อใช้เป็นแหล่งน้ำ ต้นทุน อาจส่งผลให้เกิดปัญหาการรุกของน้ำเค็มในพื้นที่ลุ่มน้ำปราณบุรีได้โดยเฉพาะช่วงฤดูแล้ง ที่การปล่อยน้ำ จากเขื่อนมีปริมาณน้อยดังนั้นการศึกษาปัญหาการรุกของน้ำเค็มในบริเวณลุ่มน้ำปราณบุรีจึงมีความจำเป็น ประชาชนที่อาศัยในพื้นที่ ในการศึกษาจะใช้แบบจำลองอุทกพลศาสตร์ Delft3D-FLOW เพื่อพิจารณาการ เคลื่อนตัวของความเค็มจากทะเลสู่แม่น้ำปราณบุรีโดยใช้ข้อมูลน้ำขึ้นน้ำลง ความเค็มบริเวณขอบเขตเปิดด้านทะเล และปริมาณน้ำท่าจากเขื่อนปราณบุรีบริเวณขอบเขตเปิดของต้นน้ำ และลมที่ผิวเป็นแรงขับ ผลการศึกษา พบว่า การรุกของน้ำเค็ม (เปรียบเทียบตำแหน่งที่ใกล้ที่สุดในแม่น้ำที่พบความเค็มเข้าใกล้ 0 ppt) สัมพันธ์กับ ปริมาณการปล่อยน้ำของเขื่อนปราณบุรี กล่าวคือในช่วงที่มีการปล่อยน้ำจากเขื่อนน้อย (เดือนมกราคม กรกฎาคม และธันวาคม) ค่าความเค็มจะสามารถรุกเข้าไปในแม่น้ำ ได้มากกว่าช่วงที่มีการปล่อยน้ำจากเขื่อนมาก (ปลายเดือนสิงหาคมถึงกลางเดือนพฤศจิกายน) เนื่องจากปริมาณน้ำดังกกล่าวจะดันน้ำเค็มไม่ให้รุกเข้าสู่ แม่น้ำ และจะสามารถรุกเข้าไปในแม่น้ำได้ไกลมากขึ้นเมื่อกำหนดให้ระดับน้ำที่ขอบเขตเปิดด้านทะเลมีค่าสูงขึ้น (เพิ่มค่าระดับน้ำทะเลเฉลี่ยปานกลาง) แต่อย่างไรก็ตามตำแหน่งการรุกของน้ำเค็มจากแบบจำลองยังมีค่าแตกต่างจากการสำรวจภาคสนาม ดังนั้นจึงพิจารณาดึงน้ำออกจากต้นน้ำ (แทนการสูบน้ำไปประใช้ประโยชน์ ระหว่างทางของประชาชน) ในแบบจำลอง พบว่าค่าความเค็มสามารถรุกเข้าไปได้ไกลมากกว่าแบบจำลองที่ เพิ่มค่าระดับน้ำทะเลเฉลี่ยปานกลาง และไม่ได้มีการสูบน้ำออก และค่าการรุกมีค่าใกล้เคียงกับค่าจากการ สำรวจภาคสนามมากขึ้น ผลจากการศึกษาครั้งนี้สามารถนำไปศึกษาต่อยอดและใช้ในการบริหารจัดการการ ปล่อยน้ำเพื่อใช้ประโยชน์ในการเกตรกรรม อุตสาหกรรม และป้องกันการรุกของน้ำเค็มบริเวณแม่น้ำปราณบุรีได้
ระบบจัดการการประชุมและติดตามงาน ภาคคณิตศาสตร์และวิทยาการคอมพิวเตอร์
Authors:   , บูรณะพาณิชย์กิจ นรวีร์
Published: February 2025

ผู้จัดทำได้มีโอกาสฝึกประสบการณ์การทำงานในการเก็บรวบรวมข้อมูลและวิเคราะห์ปัญหา การจัดการการประชุมและติดตามงานของกรมเจ้าท่า ซึ่งเป็นปัญหาที่เกิดขึ้นได้ทั่วไปในทุกองค์กร จึงได้พัฒนาต่อยอดเป็นโครงงานนี้ วัตถุประสงค์ของโครงงาน คือ พัฒนาเว็บแอปพลิเคชันสำหรับ การจัดการการประชุมและติดตามงาน แสดงผลความคืบหน้าและติดตามการทำงานได้ ทำให้การดำเนินงานมีความต่อเนื่อง และเป็นระเบียบมากขึ้น เว็บแอปพลิเคชันนี้ทำงานผ่านเว็บเบราว์เซอร์ ประกอบด้วยฟังก์ชันการทำงานในการเพิ่ม ลบ แก้ไข แสดงผลภาพรวมการดำเนินงาน และติดตามสถานะการดำเนินงานได้ มีเมนูการทำงานเป็นภาษาไทย ถูกพัฒนาโดยใช้ภาษาเอชทีเอ็มแอล ซีเอสเอส จาวาสคริปต์ และเอมเมจินคอนเนค ซึ่งเป็นเครื่องมือสร้างเว็บแอปพลิเคชันของบริษัท เอมเมจิน ผลจากการทดสอบเว็บแอปพลิเคชันโดยผู้ใช้งาน พบว่า ผู้ใช้งานค่อนข้างพึงพอใจกับการที่ระบบแสดงข้อมูลได้อย่างถูกต้องครบถ้วน สามารถจัดการการประชุมและติดตามงานได้ตามต้องการ ส่วนต่อประสานผู้ใช้งานทำความเข้าใจได้ง่ายและมีความสวยงาม ผู้จัดทำหวังเป็นอย่างยิ่งว่าโครงงานนี้จะเป็นประโยชน์สำหรับองค์กรที่ต้องการระบบจัดการการกระประชุมและติดตามงานภายในองค์กรได้ต่อไป
เว็บแอปพลิเคชันประชุมวิดิโอแบบกลุ่มด้วย WebRTC
Authors:   , จงปัตนา กุสุมา
Published: February 2025

เนื่องจากปัญหาจากไวรัสโควิด-19 กิจกรรมทางสังคมต่าง ๆ ที่รวมทั้งการประชุมทางธุรกิจแบบเจอหน้าการพูดคุยส่วนตัว การสอนในชั้นเรียนแบบปกติ ล้วนไม่สามารถดำเนินการตามปกติได้ เพื่อป้องกันการติดโรคอย่างมีประสิทธิภาพ การปฏิบัติตัวแบบเว้นระยะห่างระหว่างบุคคลเป็นสิ่งที่ต้องทำ และการสื่อสารทางสังคมแบบใหม่ โดยใช้เทคโนโลยีของการประชุมผ่านวีดิโอต้องถูกนำมาใช้ โครงการนี้จึงมีจุดประสงค์เพื่อสร้างเว็บแอปพลิเคชันบนเว็บเบราว์เซอร์ที่ใช้ในการประชุมแบบวีดิโอและแชทบน WebRTC ร่วมกับ HTML5 และ JavaScript ทั้งนี้เพื่อจะได้ใช้ความสามารถในการจัดการความปลอดภัยในการสื่อสารของเว็บเบราว์เซอร์ นอกจากนั้นการใช้ภาษา HTML5 ทำให้ง่ายต่อการออกแบบส่วนเชื่อมประสานกับผู้ใช้ เว็บแอปพลิเคชันนี้ยังสามารถติดตั้งได้ทั้งบนโทรศัพท์มือถือและบนเครื่องคอมพิวเตอร์ส่วนบุคคล การประเมินคุณภาพของแอปพลิเคชันนี้ใช้สองด้านคือ ด้านประสิทธิทางเทคนิคซึ่งเกี่ยวกับการใช้หน่วนความจำและประสิทธิภาพการใช้ซีพียูและหน่วยประมวลกราฟิกขณะที่เกิดการประชุมผ่านวีดิโอ และประเมินด้านความพอใจของผู้ใช้งาน จากการประเมินทั้งสองด้านพบว่าจำนวนผู้ใช้มีผลต่อการทำงานของซีพียูและหน่วยความจำ แต่ไม่มีผลต่อหน่วยประมวลกราฟิก และผู้ใช้มีความพึงพอใจอยู่ในระดับมากจนถึงมากที่สุดต่อเว็บแอปพลิเคชันการประชุมนี้
การจำแนกคำโต้ตอบข่าวไทยเป็นแบบชนิดหัวข้อโดยใช้เทคนิคการเรียนรู้ของเครื่อง
Authors:   , ชูชื่นพฤกษาพันธ์ ศลิษา
Published: February 2025

รายการข่าวเป็นสื่อที่มีความสำคัญต่อการติดตามเหตุการณ์ใหม่และความเปลี่ยนแปลงของสังคมที่เกิดขึ้นตลอดเวลา ซึ่งรายการข่าวมักนำเสนอข่าวหัวข้อข่าวที่หลากหลายรวมอยู่ในรายการเดียวกัน โครงงานนี้มีจุดประสงค์เพื่อสร้างตัวจำแนกและเปรียบเทียบประสิทธิภาพการจำแนกคำโต้ตอบข่าวไทยเป็นแบบชนิดหัวข้อ ในการศึกษานี้ ตัวจำแนกชุดคำโต้ตอบภาษาไทยหกตัวที่ใช้ขั้นตอนวิธีที่แตกต่างกันได้นำมาใช้เพื่อจำแนกประเภทคำโต้ตอบข่าวไทยออกเป็นประเภทของข่าวหกประเภท ได้แก่ ข่าวการเมือง ข่าวเศรษฐกิจ ข่าวอาชญากรรม ข่าวบันเทิง ข่าวกีฬา และข่าวสิ่งแวดล้อม ตัวจำแนกประเภทห้าตัวได้แก่ นาอีฟเบย์แบบอเนกนาม เพื่อนบ้านใกล้ที่สุดเคตัว ป่าสุ่ม ซัพพอร์ตเวกเตอร์แมชชีน และเพอร์เซปตรอนหลายชั้นใช้เวกเตอร์คุณลักษณะที่ได้จากความถี่ของคำและความถี่ของเอกสารที่ผกผัน ทว่าตัวจำแนกอีกตัวคือเพอร์เซปตรอนหลายชั้นใช้เวกเตอร์ความน่าจะเป็นของหัวข้อที่ได้จากการจัดสรรของดีรีเคลท์แฝง ผลการทดลองพบว่าตัวจำแนกที่สามารถจำแนกคำโต้ตอบข่าวไทยได้ดีที่สุดคือ เพอร์เซปตรอนหลายชั้นที่ใช้เวกเตอร์คุณลักษณะบนพื้นฐานของความถี่ของคำและความถี่ของเอกสารที่ผกผัน และให้ค่าความเที่ยงเฉลี่ยเป็น 0.9622 ค่าความครบถ้วนเฉลี่ยเป็น 0.9609 และคะแนน F1 เฉลี่ยเป็น 0.9609
การศึกษาปริมาณและชนิดของไมโครพลาสติกในกุ้งเคยสกุล Acetes และกลุ่ม Mysid ในบริเวณอ่าวไทยตอนบน
Authors:   , กันต์ธนะเดชา พิชชา
Published: February 2025

ไมโครพลาสติกหรืออนุภาคพลาสติกที่มีเส้นผ่านศูนย์กลางน้อยกว่า 5 มิลลิเมตร มีแนวโน้ม ปนเปื้อนใน แหล่งน้ำมากขึ้นและมีความเสี่ยงต่อสิ่งมีชีวิตในระบบนิเวศโดยเฉพาะกลุ่มที่กรองกินอาหารจากในมวลน้ำ เช่น กลุ่มกุ้งเคยซึ่งเป็นวัตถุดิบที่ใช้ทำกะปิและเป็นอาหารของมนุษย์ อย่างไรก็ตามยังไม่เคยมีรายงานระดับการ ปนเปื้อนของไมโครพลาสติกในกุ้งเคยมาก่อน การศึกษาครั้งนี้จึงมีวัตถุประสงค์เพื่อหาปริมาณและชนิดของ ไมโครพลาสติกที่พบในกุ้งเคยสกุล Acetes และกลุ่ม Mysid ในบริเวณอ่าวไทยตอนบน โดยเก็บตัวอย่างกุ้งเคย จากการประมงในพื้นที่อ่าวไทยตอนบน นำมาจำแนกชนิดและเพศ จากนั้นนำตัวอย่างไปวิเคราะห์หาไมโคร พลาสติกโดยจำแนกสีและนับจำนวนด้วยกล้องจุลทรรศน์สเตอริโอ และนำตัวอย่างบางส่วนไปวิเคราะห์หาชนิด ของไมโครพลาสติกที่ด้วยเทคนิค Fourier-transform infrared spectroscopy (FTIR) ผลการศึกษาพบ ปริมาณของ ไมโครพลาสติกในกุ้งเคย Acetes japonicus เฉลี่ย 0.92±0.11 ชิ้นต่อตัว และกลุ่ม Mysid 1.03 ชิ้นต่อตัว ปริมาณไมโครพลาสติกที่พบใน A. japonicus ไม่มีความแตกต่างกันทางสถิติระหว่างเพศและเดือนที่ ศึกษา ไมโครพลาสติกที่พบใน A. japonicus ส่วนใหญ่มีสีฟ้า (62%) และเขียว (27%) ส่วนที่พบใน Mysid เป็นสีฟ้า (37%) เขียว (18%) และเหลือง (11%) โดยชนิดของไมโครพลาสติกที่พบในกุ้งเคย A. japonicus และกลุ่ม Mysid ส่วนใหญ่เป็น polyamide (77%) ซึ่งเป็นองค์ประกอบของเครื่องมือประมง รองลงมาคือ polyester (15%) ในเสื้อผ้าสิ่งทอ และ polyethylene (8%) ซึ่งใช้ทำบรรจุภัณฑ์ มนุษย์จึงมีความเสี่ยงที่ อาจจะได้รับไมโครพลาสติกเข้าสู่ร่างกายผ่านการกินอาหารที่มีกุ้งเคยเป็นวัตถุดิบ
การประดิษฐ์เครื่องพล็อตเตอร์ที่ควบคุมด้วยไมโครคอนโทรเลอร์อาดูโน่
Authors:   , น้ำเย็น อนันตศักดิ์
Published: February 2025

โครงการนี้นำเสนอการสร้างเครื่องพล็อตเตอร์ที่มีพื้นฐานการเคลื่อนที่เป็นแบบสองแกน (XY-Based) จากการ ประยุกต์ใช้ไมโครคอนโทรลเลอร์อาดูโน่เชื่อมต่อกับซีเอ็นซีชิลด์และสเต็ปปิ้งมอเตอร์ไดรฟ์เวอร์ เพื่อควบคุมสเต็ปปิ้งมอเตอร์ สองตัว โดยใช้ข้อมูลรูปภาพในรูปแบบของไฟล์จีโค้ด โครงการนี้ได้ออกแบบให้เครื่องพล็อตเตอร์เคลื่อนที่ด้วยระบบล้อและ เพลา แบบโฮโลโนมิคไดรฟ์ ทำให้สามารถเคลื่อนที่ได้ทุกทิศทาง อุปกรณ์จับปากกาขับเคลื่อนด้วยเซอร์โวมอเตอร์ที่รับสัญญาณ พัลส์วิดมอดูเลชั่น (Pulse Width Modulation, PWM) ในการควบคุมการยกปากกา จากการคำนวณค่าความละเอียดในแต่ ละแกน พบว่าทั้งแกนเอกซ์และวายมีค่าเท่ากับ 0.87 และ 0.57 มิลลิเมตรตามลำดับ จากการทดสอบพบว่าแนวคิดการสร้าง เครื่องพล็อตเตอร์ในลักษณะนี้มีความเป็นไปได้ แต่ยังมีจุดบกพร่องหลายจุด จำเป็นต้องแก้ไขเพื่อใช้งานจริงต่อไป
การศึกษาปัจจัยที่เหมาะสมในการสังเคราะห์อนุภาคทองนาโนด้วยวิธีการทางชีวภาพ
Authors:   , จันยะมิตรี วิธิดา
Published: February 2025

การสังเคราะห์อนุภาคทองนาโน (gold nanoparticleAuNP) ด้วยวิธีการทางชีวภาพเป็นที่นิยมอย่างมากในปัจจุบันเนื่องจากเป็นวิธีการที่คุ้มค่า เป็นมิตรกับสิ่งแวดล้อม และไม่มีความเป็นพิษ ซึ่งในกระบวนการสังเคราะห์นั้นพารามิเตอร์ของปฏิกิริยาทางเคมีฟิสิกส์มีอิทธิพลอย่างมากกับรูปร่างและขนาดของอนุภาคทองนาโนที่สังเคราะห์ได้ ดังนั้นงานวิจัยนี้จึงมีวัตถุประสงค์เพื่อสังเคราะห์อนุภาคทองนาโนจากเชื้อรา Aspergillus niger MSCU 0361 และศึกษาพารามิเตอร์ที่เกี่ยวข้องเพื่อเพิ่มประสิทธิภาพในการสังเคราะห์ โดยเชื้อรา A. niger MSCU 0361สามารถสังเคราะห์อนุภาคทองนาโนได้เมื่อถูกเติมด้วยกรดเตตระคลอโรออริก (HAuCl₄) การเพิ่มประสิทธิภาพการสังเคราะห์อนุภาคทองนาโนให้ได้ปริมาณสูงสุดทำได้โดยใช้ชีวมวลเชื้อรา (fungal biomass) 30 กรัม ความเข้มข้นของกรดเตตระคลอโรออริก (HAuCl₄) 0.02 โมลาร์ในสารละลายอะซิเตทบัฟเฟอร์ (acetate buffer) pH 4.70 และบ่มปฏิกิริยาที่อุณหภูมิห้อง จากการศึกษาด้วย UV-Vis spectrophotometer พบการดูดกลืนแสงของอนุภาคทองนาโนที่ช่วงความยาวคลื่น 530-570 นาโนเมตร ซึ่งเป็นผลมาจากคุณสมบัติการดูดกลืนแสงที่จำเพาะของอนุภาคทองนาโน และจากการวิเคราะห์ลักษณะ รูปร่าง และการกระจายตัวของอนุภาคทองนาโนด้วยกล้องจุลทรรศน์อิเล็กตรอนแบบส่องผ่าน (TEM) พบว่าอนุภาคทองนาโนที่สังเคราะห์ได้มีการกระจายตัวแบบโพลีดิสเพอร์ส (polydisperse distribution) ด้วยรูปร่างที่แตกต่างกัน เช่น ทรงกลม สามเหลี่ยม หลายเหลี่ยม และรูปร่างไม่แน่นอน และเมื่อวิเคราะห์ขนาดของอนุภาคทองนาโนด้วยวิธี dynamic light scattering (DLS) พบว่าอนุภาคทองนาโนที่สังเคราะห์ได้มีขนาดเฉลี่ยเท่ากับ 35.37 นาโนเมตร นอกจากขนาดแล้วการวิเคราะห์ด้วยวิธี DLS ยังสามารถบอกการกระจายตัวของอนุภาคทองนาโนได้จากค่า polydispersity index (PDI) พบว่ามีค่าเท่ากับ 0.655 ซึ่งสามารถบอกได้ว่าอนุภาคทองนาโนที่สังเคราะห์ได้มีการกระจายตัวไม่สม่ำเสมอ ส่วนผลของการวิเคราะห์ค่าศักย์ซีต้า (zeta potential) พบว่าอนุภาคทองนาโนที่สังเคราะห์ได้มีค่าศักย์ซีต้าเท่ากับ-17.5 มิลลิโวลต์ จากงานวิจัยนี้แสดงให้เห็นว่าเชื้อราA. niger MSCU 0361 สามารถสังเคราะห์อนุภาคทองนาโนได้ผ่านการเพิ่มประสิทธิภาพด้วยการปรับเปลี่ยนพารามิเตอร์ของปฏิกิริยาทางเคมีฟิสิกส์ อย่างไรก็ตามเนื่องจากในปัจจุบันยังไม่ทราบถึงกลไกที่เกี่ยวข้องกับการสังเคราะห์อนุภาคทองนาโนที่แน่ชัดจึงอาจจะมีปัจจัยอื่น ๆ นอกเหนือจากที่ได้กล่าวไปแล้วข้างต้น จึงจำเป็นต้องมีการศึกษาและทดลองเพิ่มเติมเพื่อให้ได้เงื่อนไขการสังเคราะห์ที่เหมาะสมที่สุดต่อไป
การเปรียบเทียบวิธีวิเคราะห์ปริมาณคลอโรฟิลล์เอ ในเทคนิคสเปกโตรโฟโตเมทรีและเทคนิคฟลูออโรเมทรี
Authors:   , จันทร วรัทยา
Published: February 2025

คลอโรฟิลล์เอ (chlorophyll a) เป็นรงควัตถุในคลอโรพลาสท์ที่พบในแพลงก์ตอนพืชทุกชนิด ทั้งในน้ำจืดและน้ำทะเล โดยมีบทบาทสัญเป็นอย่างยิ่งในกระบวนการสังเคราะห์ด้วยแสง คลอโรฟิลล์เอทำหน้าที่หลักในการกักเก็บแสง และการแปลงพลังงานโฟตอนที่ดูดซับไปเป็นพลังงานเคมี การศึกษานี้ได้ทำการทดลองเปรียบเทียบวิธีวิเคราะห์ปริมาณคลอโรฟิลล์เอในเทคนิคสเปกโตรโฟโตเมทรีและเทคนิคฟลูออโรเมทรี โดยใช้สารมาตรฐานคลอโรพิลล์เอ แพลงก์ตอนพืชชนิด Chattonella subsalsa ที่เพราะเลี้ยงในห้องปฏิบัติการ ที่มีอายุเซลล์ต่างกัน เพื่อเป็นตัวแทนของตัวอย่างที่มีทั้งคลอโรฟิลล์เอและคลอโรฟิลล์เอที่สลายตัว (phaeopigment) และตัวอย่างน้ำบ่อบริเวณจุฬาลงกรณ์มหาวิทยาลัย เพื่อเป็นตัวแทนของน้ำตัวอย่างในธรรมชาติ จากนั้นนำไปวิเคราะห์หาปริมาณคลอโรฟิลล์เอ จากกราฟมาตรฐานและการคำนวณจากสูตรคำนวณต่าง ๆ ของ (1) เทคนิคสเปกโตรโฟโตเมทรี ซึ่งประกอบด้วยหกสมการ คือ สมการที่ 1-3 ของ Parsons and Strickland (1963) สมการที่ 4 ของ Arnon (1949) สมการที่ 5 ของ Axler and Owen (1994) และสมการที่ 6 ของ Lorenzen (1967) และ (2) เทคนิคฟลูออโรเมทรีหนึ่งสมการ คือ สมการของ Knapet al. (1996) จากการทดลองพบว่า การวิเคราะห์ปริมาณคลอโรฟิลล์เอจากกราฟมาตรฐานและสมการต่าง ๆ ของเทคนิคสเปกโตรโฟโตเมทรี ทุกวิธีมีค่าคลาดเคลื่อนทางบวก เมื่อเทียบกับกราฟมาตรฐานของเทคนิคฟลูออโรเมทรี นอกจากนั้นยังพบว่า เมื่อเทียบค่าการดูดกลืนแสงที่ความยาวคลื่น 432 และ 664 นาโนเมตร พบว่า ความยาวคลื่น 432 นาโนเมตร มีความชันที่ใกล้เคียงกับกราฟมาตรฐานของเทคนิคฟลูออโรเมทรีมากกว่าความยาวคลื่น 664 นาโนเมตร นอกจากนี้ หากไม่สามารถวิเคราะห์ปริมาณคลอโรฟิลล์เอจากกราฟมาตรฐานด้วยเทคนิคฟลูออโรเมทรีและเทคนิคโครมาโทรกราฟีเหลวสมรรถนะสูง (HPLC) ผู้วิจัยขอแนะนำให้วิเคราะห์ค่าโดยใช้สูตรUNESCO (Stickland & Parsons, 1963) ของเทคนิคสเปกโตรโฟโตเมทรี เพราะให้ค่าที่ใกล้เคียงกับกราฟมาตรฐานของเทคนิคฟลูออโรเมทรี โดยมีความคลาดเคลื่อนทางบวก 55 เปอร์เซ็นต์